《留题彭善长别业步萧少宰韵 其二》
明代·李之世

刚说过桥野色分，诗笺茶夹日为群。鹤来伴客窥残局，僧就缝为借片云。

手注泉经誇苧叟，家传丹诀自桐君。几回共索花阴醉，童子清吟彻夜闻。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。